海洋哺乳動物

所謂海洋哺乳動物，就係指一啲長時間喺個海裏面生活，或者係需要靠海洋資源為生嘅哺乳動物。當中有啲需要返上陸地度休息或繁殖，一啲就唔使。

分類
現時有5種海洋哺乳動物：

海牛目
海牛科
儒艮科：包括儒艮同史德拉海牛

食肉目
熊科：北極熊
鼬科：海獺，旱獺

鰭足目
海豹科
僧海豹亞科 Monachinae
僧海豹屬 Monachus
象海豹屬 Mirounga
羅氏海豹屬 Ommatophoca
食蟹海豹屬 Lobodon
豹斑海豹屬 Hydrurga
威德爾海豹屬 Leptonychotes
海豹亞科 Phocinae
髯海豹屬 Erignathus
冠海豹屬 Cystophora
海豹屬 Phoca
灰海豹屬 Halichoerus

海獅科
海狗亞科 Arctocephalinae
海獅亞科 Otariinae

海象科

鯨目
齒鯨亞目
海豚科Family Delphinidae
一角鯨科Family Monodontidae
鼠海豚科Family Phocoenidae: Porpoises
抹香鯨科Family Physeteridae
小抹香鯨科Family Kogiidae
喙鯨科Family Ziphidae: beaked whales
河海豚超科 Platanistoidea
亞河豚科Family Iniidae
白鱀豚科Family Lipotidae
恆河豚科Family Platanistidae
拉河豚科Family Pontoporiidae

鬚鯨亞目：
露背鯨科 Family Balaenidae
鬚鯨科 Family Balaenopteridae
座頭鯨亞科 Sub-family Megapterinae
灰鯨科 Family Eschrichtiidae
Janjucetidae科
小露背鯨科 Family Neobalaenidae
Mammalodontidae科

外型特徵
唔同嘅海洋哺乳動物，都有唔同嘅祖先，呢啲就係進化。但係科學家相信，所有海洋哺乳動物嘅祖先都係源自陸地，部分後嚟因為食物同逃避捕獵者先至返落海裏面，而手腳開始變成鰭形，身體亦都變到好流線形，等到游水搵食時可以快啲同方便啲。佢哋同魚唔同嘅地方，就係佢哋係溫血動物，同條尾係上下咁發，而唔係似魚咁左右咁發。

除此之外，海洋哺乳動物同其他水生動物唔同嘅例子重有：
 佢哋係用肺唞氣，需要上岸或者水面唞氧氣；
 佢哋有毛髮。就算係鯨豚類都有啲毛，但只有稀疏嘅毛喺個頭或者個口度。所有食肉目就更加唔使講。而海豹細個時都係周身毛嘅；
 佢哋嘅皮下脂肪非常厚，咁樣可以防止水份同熱量流失；
 佢哋全部都係胎生嘅，好多海洋哺乳動物都係生一胎，而啲仔出世後都要飲奶。佢哋嘅奶脂肪含量比其他陸上哺乳動物都高，差唔多接近4至5成。

雖然北極熊一般都會揀喺陸地度行，但係當啲冰溶咗之後，佢哋都會係咁游，一日之內重可以游到74公里。所以一啲科學家都會將佢哋列埋海洋哺乳動物。

貢獻同研究 
外國有好多環保組織都有研究海洋哺乳動物，因為佢哋對氣候轉變嘅敏感程度都好高，加上佢哋亦係生態系統裏面重要嘅成員。亦有好多唔同嘅動物園，海洋公園都會養、繁殖佢哋，甚至攞佢哋嚟做馬戲表演。

人魚

哺乳動物